مجھے ایسا لگا کہ میرے ایمان نے دوبارہ جنم لیا ہے ؛پاکستانی آرٹسٹ کا بیان

پاکستان کی معروف اداکارہ اور ٹی وی میزبان نے حرم امام رضا(ع) میں اپنی پہلی حاضری کو ایک ناقابلِ فراموش لمحہ قرار دیتے ہوئے کہا کہ مجھے ایسا لگ رہا ہے کہ میرے ایمان نے دوبارہ جنم لیا ہے ۔

خبر کا کوڈ: ۶۰

تاریخ: ۳۰ بهمن ۲۰۲۵ - ۱۳:۵۳

آستان نیوز کی رپورٹ کے مطابق؛ پاکستانی مشہور فنکار اور ٹی وی میزبان آرٹسٹ محترمہ زابد انورنے حرم امام رضا علیہ السلام میں اپنی پہلی حاضری کے موقع پر اظہار خیال کرتے ہوئے کہا کہ مجھے یقین نہیں آرہا کہ امام رضا(ع) نے مجھے اس قابل سمجھا اور اپنی زیارت کا شرف بخشا،میں اپنے اس احساس کولفظوں میں بیان نہیں کر سکتی ،مجھے بس یہ لگ رہا ہے کہ میرے ایمان نے دوبارہ جنم لیا ہے ۔

یہ پاکستانی فنکار جو کہ سولہ سال سے سینما اور میڈیا کی دنیا سے وابستہ ہیں اس نے زیارت کو اپنی زندگی کا اہم سنگِ میل قرار دیتے ہوئے کہا کہ میرے دل میں برسوں سے امام رضا(ع) کے حضور حاضری کی تمنا تھی جو ایران کے پاکستان میں خانہ فرہنگ کے تعاون سے پوری ہوئی۔

گفتگو کو جاری رکھتے ہوئے کہا کہ میں ہمیشہ سے ایرانی ثقافت،تاریخ اور حتی سینما میں دلچسپی رکھتی تھی ،ایرانی قوم مہربان اور مہمان نواز قوم ہے ،جو کوئی بھی اخلاق اور زندگی کے سلیقے سیکھنا چاہتا ہے اسے چاہئے کہ وہ ایرانی عوام کے درمیان زندگی بسر کرے مجھے ایسا لگ رہا ہے کہ یہ جگہ میرا اپنا گھر ہے ۔

زبداد انور نے اپنی گفتگو کے آخر میں ایرانی قوم کی گرمجوش میزبانی اور زیارت کا موقع فراہم کرنے پر شکریہ ادا کرتے ہوئے ان روحانی لمحات کو زندگی کے یادگار لمحات قرار دیا۔

قابل توجہ ہے کہ اس پاکستانی وفد نے زیارت کے دوران آستان قدس رضوی کے ثقافتی اور میڈیا شعبہ جات،مرکزی میوزیم اور رواق خدمت کا بھی دورہ کیا۔

اہم الفاظ: آستان قدس رضوی، حرم امام رضا(ع)، میوزیم،ایرانی قوم، پاکستانی آرٹسٹ، اداکارہ،ٹی وی